སྲོང་བཙན་སྒམ་པོའི་ཡར་སྔོན་དུ་བོད་རང་ལ་ཡིག་ཐོག་གི་རྩོམ་རིག་བསྟན་བཅོས་འདིའོ་ཞེས་ངོས་བཟུང་དཀའ་ནའང་།ངག་ཐོག་གི་རྩོམ་རིག་ལ་ལོ་རྒྱུས་དང་ལྷ་སྒྲུང་།གླུ་ཚིགགཏམ་དཔེ།ལེགས་བཤད་སོགས་ཕོན་ཆེན་པོ་ཞིག་མཆིས་པ་ནི་སྤུ་དེ་གོང་རྒྱལ་རིང་གི་གླུ་ཚིག་དང་སུམ་པ་ཨ་མྱིའི་ལེགས་བཤད་བཅས་ཚན་པ་ཞིག་མཆིས་པ་ནི་སྤུ་དེ་གོང་རྒྱལ་རིང་གི་གླུ་ཚིག་དང་སུམ་པ་ཨ་མྱིའི་ལེགས་བཤད་བཅས་ཚན་པ་བརྒྱ་ཕྲག་གཅིག་ལྷག་སྡུད་སྒྲིག་བགྱིས་ཡོད་པ་དེས་མཚོན་ཞིང་།གཞན་ད་དུང་གླུ་ཚིག་དང་ལེགས་བཤད་ཁག་ཅིག་ནི་ཏུན་ཧོང་གཏེར་ཡིག་ཏུ་བཅུག་འདུག་པར་ནང་དོན་གྱི་ཐད་མི་ཆོས་ལ་ཕན་པའི་བསླབ་བྱ་གཙོ་བོ་ཁྱིམ་སྐྱོང་གི་གནས་ལུགས་དང་སྡིག་སྤོང་དགེ་སྒྲུབ་ཀྱི་གདམས་ངག་བཅས་གཉིས་སུ་སྣང་བ་ལས་ཁྱིམ་སྐྱོང་གི་གནས་ལུགས་བཤད་པའི་སྐོར་ལ་དཔེར་ན།ཏུན་ཧོང་ལེགས་བཤད་ལས།ཕ་མེད་ན་ནི་མི་སྐྱེའོ།།མ་མྱེད་ན་ནི་མྱོ་སོས་སོ།།མས་བུ་གསོས་ཤིན་ཏུ་དཀའ།།ཐོག་མ་ཆགས་ནས་ཉམས་མི་བདེ།།མ་བྱུང་བར་དུ་ཉམས་རེ་མོངས།།ཟླ་གྲངས་ཚངས་ནས་བྱེ་བྲག་ཕྱེད།།ལུག་བསད་ཤ་གཞི་འོ་དང་འདྲ།།གཡས་གཡོན་ཀུན་ཀྱང་ཁྲག་གིས་གང་།ན་ཚ་མ་བཟད་ཤའི་འཐུག།གཤེར་གྲང་མལ་དུ་མ་བདག་ཉལ།།སྐམ་དྲོ་མལ་དུ་བུ་སྡུག་བསྙལ།།མ་སྙིང་རྟག་ཏུ་བུ་ལ་ཆགས།།སྐད་ཅིག་མྱི་བཟོད་ཉམས་རེ་མོངས།།སྐྱེས་ནས་ཆུང་མའི་ངག་ཉེན་ཞིང་།།ཕ་མ་གཤེས་ན་མྱིག་འོར་བྱེད།།བུ་སྨད་མཐོང་ན་དགྲ་བོར་འཛིན།།དེ་ལྟ་བུའི་སྡིག་ཡུལ་དུ།།ཕྱིན་ཅིང་ནམ་ཡང་ཐར་མྱི་མྱོང་།།དེ་ལས་སོམས་ཏེ་སྲི་ཞུ་བྱོས།།ཞེས་དྲིན་ཅན་མ་ཡིས་བུ་སྡུག་གསོ་བའི་ངལ་བ་ཞིབ་ཕྲ་བཀོད་འབྲི་བྱས་ནས་བུ་ཕྲུག་རྣམས་ཀྱིས་ཕ་མར་སྲི་ཞུ་དང་།བཀུར་སྟི་རྣམ་དག་བྱེད་དགོས་པ་བསྟན་པ་ལྟ་བུ་དང་།སྡིག་སྤོང་དགེ་སྒྲུབ་སྐོར་གྱི་བསླབ་བྱ་དཔེར་ན་ཏུན་ཧོང་ལེགས་བཤད་ལས།ལེགས་རྒུ་བྱས་ནས་དཔལ་དུ་སྐྱེ།།ཉེས་རྒུ་བྱས་ནས་བྱུར་དུ་གྱུར།།འདི་གཉིས་གང་བྱེད་ཞིབ་ཏུ་བརྟོགས།།འཆི་བའི་དུས་ན་བཙན་ཉེན་མྱེད།།སྐྱེ་དགུ་ཀུན་ཡང་གཅིག་མྱི་ཐར།།གསོན་གྱི་ཚེ་ན་ལེགས་མ་བྱས།།ཤི་བའི་འོག་ཏུ་ཞར་མ་བྱུང་།།འདི་དག་གང་བྱ་ཞིབ་ཏུ་བརྟོགས།།ཞེས་སྐྱེས་པའི་མཐའ་མ་འཆི་བ་ཡིན་པ་དང་ལེགས་ཉེས་ཀྱི་དབྱེ་བ་གསལ་པོར་བསྟན་ནས་མི་རྣམས་ལ་སྡིག་སྤོང་དགེ་སྒྲུབ་ཀྱི་བསླབ་བྱ་ནན་པོ་བྱས་ཡོད།།